Si esteu embarassada, és molt probable que tingueu nàusees i vòmits, especialment a partir de les 5 o 6 primeres setmanes.
Aquests símptomes els pateixen més del 85% de les dones, són difícils de tolerar i poden arribar a produir pèrdua de pes i deshidratació.
Tot i que acostumen a millorar a partir de la setmana 16, en alguns casos poden presentar-se al llarg de tota la gestació.
Per reduir les nàusees i els vòmits podeu seguir algunes recomanacions relacionades amb l'alimentació i evitar altres factors que poden desencadenar-los, com ara els menjars amb gustos i olors fortes o l'exercici intens.
Si amb aquestes mesures no n'hi ha prou o els símptomes són greus, podeu valorar amb el vostre metge la possibilitat de prendre medicaments.
En aquest document s'expliquen les possibles causes associades a les nàusees i vòmits durant l'embaràs, les mesures no farmacològiques recomanades i els tractaments farmacològics disponibles.
Les causes d'aquests símptomes no estan ben establertes, però podrien estar relacionades amb un increment de les hormones o un moviment més lent del contingut estomacal, entre altres factors.
Podeu ser propenses a tenir nàusees i vòmits en els casos següents:
El tractament es basa a canviar els hàbits alimentaris, evitar altres possibles desencadenants i, com a darrera opció, prendre medicaments, sempre sota prescripció mèdica.
L'objectiu és reduir els símptomes i ajudar a menjar i beure el suficient per evitar perdre pes.
Els casos més greus (hiperèmesi gravídica), que afecten un 3% de les dones, poden requerir hospitalització i l'administració intravenosa de fluids degut a la pèrdua de pes i a la deshidratació.
Segurament els tractaments no eliminaran completament les nàusees i els vòmits i pot ser que s'hagin de provar diferents estratègies per aconseguir un control dels símptomes que s'adapti a cada embarassada.
Sí, algunes condicions ambientals, com ara la mala ventilació, la calor, la humitat, els sorolls i els llums parpellejant; determinades activitats com fer exercici intens i conduir, i el cansament.
La decisió d'iniciar un tractament farmacològic l'heu de prendre conjuntament amb el vostre metge de referència, després de valorar el vostre cas i tenint en compte el balanç benefici-risc del tractament.
La vitamina B6 ( piridoxina ) i la doxilamina són els medicaments que s'utilitzen en el tractament inicial de les nàusees i vòmits moderats i que es consideren segurs durant l'embaràs.
La vitamina B6 pot reduir les nàusees ja que la manca d'aquesta vitamina a l'organisme pot causar-les.
La doxilamina és un fàrmac antihistamínic que bloqueja l'acció d'algunes substàncies naturals de l'organisme que poden contribuir a l'aparició dels símptomes.
Aquests medicaments habitualment s'administren junts i s'han associat principalment a somnolència com a efectes adversos.
Hi ha disponibles al nostre entorn preparats que contenen la combinació de tots dos principis actius (Cariban®).
Alternativament, el vostre metge us pot prescriure altres grups de medicaments.
Pel que fa l'ús de plantes medicinals i teràpies alternatives, cal tenir en compte que són de dubtosa o desconeguda eficàcia i seguretat.
Generalitat de Catalunya. (català)